I denne boken er det Ellings tur til å få prøve kjærligheten. Den aktuelle er damen i pølseboden, som viser seg å hete Lone. Etter å ha funnet ut at han liker henne, kommer han stadig vekk til boden og bestiller ”en pølse med alt”. For å starte noe som helst kontakt med Lone, begynner han med å lyge om at han i sine yngre år bodde i Afrika. Dette var en god løgn, og de to får mer og mer kontakt. Når han oppdager at hun leser en bok om folk som har sett romvesener, følger han opp med enda en løgn der han forteller henne at han så et romvesen en gang han var på jakt.